บอร์ดกสทช.ไฟเขียว THAI ถ่ายทอดบอลโลกบนเครื่องบิน
บอร์ดกสทช.ไฟเขียว THAI ถ่ายทอดบอลโลกบนเครื่องบิน ชี้ไม่เข้าข่ายประกอบกิจการกระจายเสียงและกิจการโทรทัศน์
30 พ.ค. 2561

นายฐากร ตัณฑสิทธิ์ เลขาธิการ คณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) เปิดเผยว่า วันนี้(30พ.ค.)ที่ประชุมบอร์ดกสทช.มีมติอนุญาตให้บริษัท การบินไทย จำกัด (มหาชน) หรือ THAI สามารถถ่ายทอดสดการแข่งขันฟุตบอลโลก บนเครื่องบินได้ เนื่องจากเห็นว่าการถ่ายทอดสดของการบินไทยไม่เข้าข่ายการประกอบกิจการกระจายเสียงและกิจการโทรทัศน์ จึงไม่จำเป็นต้องขอใบอนุญาตเพื่อการออกอากาศดังกล่าว นอกจากนี้ที่ประชุมบอร์ดกสทช.มีความเห็นชอบให้ช่องทรู ฟอร์ ยู ดำเนินการถ่ายทอดการแข่งขันฟุตบอลโลกในระบบความละเอียดสูงตามที่ทำเรื่องขอมา
สำหรับผลการพิจารณาคำร้องให้พักชำระค่าธรรมเนียมใบอนุญาตทีวีดิจิทัลที่มีผู้ประกอบการยื่นเรื่องไว้ 20 ช่อง คณะอนุกรรมการกิจการกระจายเสียงและกิจการโทรทัศน์ได้พิจารณาให้อนุญาตให้ทุกช่อง โดยสำนักงานฯ ได้นัดหมายผู้ประกอบการในวันที่ 7 มิ.ย. เวลา 13.30 น. เพื่อให้ทุกช่อง ให้มารับหนังสือตอบรับการพักชำระค่าธรรมเนียมใบอนุญาต และทำความเข้าใจเงือนไขกับผู้ประกอบการ
โดยเฉพาะผู้ประกอบการทีวีดิจิทัลเป็นผู้ให้บริการโครงข่าย(MUX) ด้วยจะต้องนำสัญญาณการใช้บริการโครงข่ายกับคู่สัญญามาแสดงด้วยเนื่องจากสัญญาการเช่าของแต่ละช่องไม่เท่ากัน สำหรับผลการพิจารณาคำร้อง
ทั้งนี้ตามหลักเกณฑ์การพักชำระค่าธรรมเนียมใบอนุญาตผู้ประกอบการจะต้องชำระดอกเบี้ยกับสำนักงานกสทช.ก่อนจะจึงจะมีผลตามมาตรการ  (ค่าใช้จ่ายในการสนับสนุนค่าบริการโครงข่ายทีวีภาคพื้นดิน(MUX) ร้อยละ 50 เป็นเวลา 24 เดือน ที่กสทช.ได้ทำรายละเอียดงบประมาณที่จะต้องทำการสนับสนุนไว้รวมทุกช่อง 2,100 ล้านบาท)